MyLifeWithEagle: Eagle, mint Gyurta Dani
Utólag visszagondolva felesleges volt attól rettegnem, hogy vajon tud-e pont az én kutyám úszni.
35 fok, Balaton, nyaralás, hűvös kék vízű medence a kertben. Rögtön az jutott eszembe, hogy Eagle meg fog őrülni. Mármint a boldogságtól. Hát…igazam lett. :)
Először kissé félt belemenni. De aztán próbáltam becsalogatni, mert szerettem volna látni, hogy mit fog a vízben csinálni. Aztán nagy nehezen bejött és úgy úszott, mint a 2012-es olimpián Gyurta Dani. Utána semmi mást nem láttam, minthogy egyfolytában beugrik a vízbe, aztán meg-meghempereg a sárban.
Apukám nem igazán repesett az örömtől, hogy sarazás után még bemegy a medencébe, szóval délután elment egy barkácsboltba, és vett egy műanyag homokozót vagy valami ahhoz hasonlót, hogy Eagle inkább abban fürödjön. Gondoltuk ez tökéletes lesz, mert akkor utána sarazhat, pacsálhat, amit csak akar.
De sajnos tévedtem, mert ha ott van a nagy medence, és látja, hogy mindenki csak ott fürdik, akkor nyilván a lábát nem teszi be a kicsibe. Szóval buktuk a kismedencét, de sebaj, majd az jó lesz otthonra.
Ezt a videót én vágtam össze. Hajrá, Eagle! :)
Posted by Eagle Luca at 3:55 AM
Labels: Balaton, eagle, Gyurta Dani, játék, medence, mylifewitheagle, úszás, video, víz